S-107/2017

Mál þetta, sem var dómtekið í dag, höfðaði lögreglustjórinn á Norðurlandi eystra hér fyrir dómi þann 23. maí sl. með ákæru á hendur A-kk-þgf R-kk-þgf, ... Sunnuhlíð 10, Akureyri.

,,fyrir umferðar- og fíkniefnalagabrot:

I.

Með því að hafa aðfaranótt laugardagsins 4. mars 2017 ekið bifreiðinni [...], sviptur ökurétti, undir áhrifum áfengis (alkóhólmagn í blóði ákærða mældist 1,15‰), undir áhrifum fíkniefna (í blóðsýni úr ákærða mældist amfetamín 290 ng/ml og tetrahýdrókannabínól 5,9 ng/ml), norður Hafnarstræti á Akureyri þar sem hann lagði bifreiðinni við hús nr. 30 og hafa skömmu síðar eftir að hann var handtekinn og fluttur á lögreglustöðina á Akureyri neitað að veita lögreglu atbeina sinn við rannsókn málsins, með því að gefa öndunar-, blóð- og þvagsýni.

Telst þetta varða við 1. mgr., sbr. 2. mgr. 45. gr., 1. mgr., sbr. 2. mgr. 45. gr. a, 1. mgr og 2. mgr., sbr. 3. mgr., 47. gr. og 1. mgr. 48. gr., allt sbr. 1. mgr. 100. gr. umferðarlaga nr. 50/1987, með síðari breytingum.

II.

Með því að hafa þessa sömu nótt, verið með í vörslum sínum 5,56 grömm af maríhúana, en lögreglan fann efnin við öryggisleit á ákærða fyrir utan Hafnarstræti 30 á Akureyri vegna handtöku í máli sem tilgreint er í ákærulið I.

Telst þetta varða við 2. gr., sbr. 5. gr. og 6. gr. laga um ávana- og fíkniefni nr. 65/1974, með síðari breytingum og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta upptöku á efnum þeim, sem lögreglan lagði hald á og tilgreind eru í efnaskrá nr. 34.432, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233, 2001. Jafnframt er gerð sú krafa að ákærði verði sviptur ökurétti samkvæmt 101. gr. og 102. gr. nefndra umferðarlaga.“

Ákærði sótti ekki þing, þrátt fyrir að hafa verið birt fyrirkall. Þar var þess getið að málið kynni að verða dæmt að honum fjarstöddum, sbr. 1. mgr. 155. gr. laga nr. 88/2008. Er því heimilt samkvæmt 1. mgr. 161. gr. sömu laga að leggja dóm á málið að ákærða fjarverandi, enda varðar meint brot ekki þyngri viðurlögum en þar er áskilið í a-lið og framlögð gögn verða talin nægjanleg til sakfellingar. Verður ákærði sakfelldur fyrir þá háttsemi sem honum er gefin að sök í ákæru og þar er rétt heimfærð til refsiákvæða.

Samkvæmt sakavottorði var ákærði dæmdur 11. október 2010 til greiðslu 280.000 króna sektar og sviptur ökurétti í 15 mánuði fyrir brot gegn 1. og 2. mgr. 45. gr. a, 1. mgr. 48. gr. og 2. mgr. 31. gr. umferðarlaga. Þann 11. júní 2006 sætti hann dómi í Belgíu fyrir að aka undir áhrifum fíkniefna/lyfja. Var honum gert að greiða 1.100 evrur í sekt og sviptur ökurétti í einn mánuð. Þann 11. júlí 2016 var hann dæmdur í 30 daga fangelsi, skilorðsbundið í tvö ár, til greiðslu 200.000 króna sektar og sviptur ökurétti í tvö ár fyrir brot gegn lögum um ávana- og fíkniefni, 1. mgr., sbr. 2. mgr. 45. gr., 1. mgr., sbr. 2. mgr. 45. gr. a og 1. mgr. 48. gr. umferðarlaga. Þann 22. desember 2016 var hann dæmdur til að sæta hegningarauka. Hljóðaði dómurinn um 90 daga fangelsi, skilorðsbundið í tvö ár og 100.000 króna sekt, fyrir brot gegn 233. gr. almennra hegningarlaga, lögum um ávana- og fíkniefni og 1. mgr. 30. gr. vopnalaga. Skilorðshluti dómsins frá 11. júlí 2016 var dæmdur með.

Ákærði hefur rofið skilorð dómsins frá 22. desember 2016. Ber samkvæmt 60. gr. almennra hegningarlaga að taka hann upp og ákveða refsingu í einu lagi eftir reglum 77. gr. sömu laga. Ákveðst hún fangelsi í fjóra mánuði. Ákærði verður sviptur ökurétti ævilangt frá 20. júlí 2016 að telja.

Ákærði verður dæmdur til að greiða sakarkostnað sem samkvæmt yfirliti nemur 175.938 krónum. Ákærða var skipaður verjandi í samræmi við ósk sem hann hafði uppi um það er honum var birt fyrirkall. Verjandinn hvorki sótti þing né boðaði forföll. Eru ekki efni til að ákveða honum þóknun.

Gera ber efni upptækt eins og krafist er í ákæru og nánar er rakið í dómsorði.

Dóm þennan kveður upp E-kk-nf S-kk-nf héraðsdómari.

D Ó M S O R Ð :

Ákærði, A-kk-nf R-kk-nf, sæti fangelsi í fjóra mánuði.

Ákærði er sviptur ökurétti ævilangt frá 20. júlí 2018 að telja.

Ákærði greiði 175.938 krónur í sakarkostnað.

Gerð eru upptæk 5,56 grömm af maríhúana.